ארט גרפונקל

ארתור עירא "ארט" גרפונקל (באנגלית: Arthur Ira "Art" Garfunkel; נולד ב-5 בנובמבר 1941) הוא זמר, פזמונאי, משורר ושחקן קולנוע יהודי-אמריקאי. את עיקר פרסומו קנה גרפונקל בשל היותו חבר בצמד המוזיקלי "סיימון וגרפונקל". יחד עם שותפו לצמד "סיימון וגרפונקל", פול סיימון, זכה גרפונקל בחמישה פרסי גראמי, ובקריירת הסולו זכה בפרס גראמי אחד. כשחקן היה מועמד לפרס גלובוס הזהב על תפקידו בסרט ידע הבשרים. בשנת 1990 נכנס גרפונקל להיכל התהילה של הרוק אנד רול. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. גרפונקל נולד בקווינס, ניו יורק למשפחה יהודית. אביו יעקב (ג'ק) גרפונקל היה סוכן נסיעות שהיגר מרומניה ואמו רוז פרלמן הייתה עקרת בית. לארט שני אחים והוא האמצעי שבהם. מגיל צעיר אהב לשיר ונהג להפגין את יכולתו הווקאלית בבית הכנסת בשכונה. בחגיגת הבר מצווה הופיע במשך 4 שעות בפני האורחים כשהוא מבצע רפרטואר עשיר של שירים. פול סיימון, שלמד איתו באותה כיתה, לוהק יחד איתו למסיבת הסיום של בית הספר, להצגת "אליס בארץ הפלאות". שם החלו השניים לשיר ביחד. תחילה בצמד "טום וג'רי (1956) ומאוחר יותר ב"סיימון וגרפונקל". גרפונקל הוא בוגר לימודי כלכלה באוניברסיטת קולומביה ובמקביל לקריירת השירה בצמד סיימון וגרפונקל פיתח קריירת משחק והופיע (בין היתר) בסרטים "מלכוד 22" ו"ידע הבשרים" של מייק ניקולס ו"שאלה של זמן" של ניקולס רוג. ערך מורחב – סיימון וגרפונקל גרפונקל וסיימון הכירו בעודם צעירים. הם הקימו את הצמד "סיימון וגרפונקל" שנחשב ציון דרך במוזיקת הפולק האמריקאית. פול סיימון הלחין וכתב כמעט את כל שירי הצמד. ב-1970 נפרדה דרכם וב-1973 ארט גרפונקל החל בקריירת סולו והקליט שורה של אלבומים מצליחים בשנות ה-70, שאת שיריהם כתבו ואן מוריסון, רנדי ניומן, ג'ימי ווב, מרק קנופפלר, סטיבי וונדר, ואחרים. הצמד סיימון וגרפונקל התאחד להופעות מספר פעמים במשך השנים. בעוד ששותפו לצמד "סיימון וגרפונקל" התמקד בקריירה מוזיקלית, השלים גרפונקל תואר שני בהוראת המתמטיקה באוניברסיטת קולומביה בניו יורק ואף שימש מורה למתמטיקה במשך כמה שנים. ארט השתתף בשני פרקים בסדרה "ארתור" בשנת 1998: בפרק "שובו של באסטר" הופיע כנגן שמתאר את ההרגשות של באסטר לחזור הביתה. בפרק "אלאוד בת מאה" היה קהל בהצגה שהעלו הכיתה של מר עכבר. בשנת 2003 גילם בתפקיד אורח את מר גרינווד בסדרת הדרמה "חלום אמריקאי" אשר שודרה ב-NBC. מלכוד 22 (1970) ידע הבשרים (1971) Bad Timing ‏(1980) Good To Go ‏(1986) Boxing Helena ‏(1993) 54 ‏(1998) Longshot ‏(2000) חלום אמריקאי (2003) להתאהב מחדש (2009) על שמו של גרפונקל נקרא המין אבלנשורוס גרפונקלי - מין במחלקת הטרילוביטים - פרוקי רגליים פרה-היסטוריים. גרפונקל נישא לראשונה ב-1972 ללינדה מארי גרוסמן (Linda Marie Grossman) אך הזוג התגרש ב-1975. הוא נישא בשנית ב-1988 לקתרין קרמק (Kathryn Cermack) ולזוג שני ילדים. אתר האינטרנט הרשמי של ארט גרפונקל ארט גרפונקל, ברשת החברתית פייסבוק ארט גרפונקל, במסד הנתונים הקולנועיים IMDb (באנגלית) ארט גרפונקל, באתר AllMovie (באנגלית) ארט גרפונקל, באתר Rotten Tomatoes (באנגלית) ארט גרפונקל, במסד הנתונים הקולנועיים KinoPoisk (ברוסית) ארט גרפונקל, באתר אפל מיוזיק (באנגלית) ארט גרפונקל, באתר ספוטיפיי ארט גרפונקל, באתר AllMusic (באנגלית) ארט גרפונקל, באתר MusicBrainz (באנגלית) ארט גרפונקל, באתר דיזר ארט גרפונקל, באתר Discogs (באנגלית) ארט גרפונקל, באתר Songkick (באנגלית) ארט גרפונקל, באתר SecondHandSongs ארט גרפונקל, באתר DNCI ארט גרפונקל, באתר בילבורד (באנגלית) יעקב אילון, מבט עם יעקב אילון - ארט גרפונקל בישראל, באתר YouTube עמי פרידמן, ארט גרפונקל: "אני רואה בעצמי זמר גדול", באתר ynet, 19 במאי 2015 יקי הפשטיין, מפרק המוקשים: ארט גרפונקל נהדר גם לבד, באתר nrg‏, 11 ביוני 2015 נמרוד עופרן‏, הצל על הבמה: ארט גרפונקל עדיין מרגש בגיל 73, באתר וואלה, 11 ביוני 2015 ערך זה הוא קצרמר בנושא משוררים ובנושא מוזיקאים. אתם מוזמנים לתרום לוויקיפדיה ולהרחיב אותו.